## Educació entrega els premis a la promoció de l’ús del valencià en els llibrets de les falles

*** La Falla Plaça de la Malva d’Alzira ha obtingut el primer premi de la Comunitat Valenciana, dotat amb 5.000 euros**

La Conselleria d’Educació, Cultura, Universitats i Ocupació ha entregat este matí els premis a la promoció de l’ús del valencià en els llibrets de les falles, en un acte celebrat en el Palau de les Arts de València.

El director general d’Ordenació Educativa i Política Lingüística, Ignacio Martínez Arrúe, ha entregat els premis, als quals s'havien presentat vora 240 sol·licituds de comissions falleres provinents dels diferents pobles que celebren les festes de falles. El total de la convocatòria és de 133.000 euros. L’acte ha comptat amb la presència de la Fallera Major de València, Berta Peiró Garcia, i la seua Cort d’Honor.

El primer premi, dotat amb 5.000 euros, ha sigut concedit a la Falla Plaça de la Malva d’Alzira. El segon guardó, amb 4.500 euros, ha anat a la Falla Roís de Corella de Gandia. El tercer premi, amb 4.000 euros, ha sigut per a la Falla Mercat de Silla i el quart guardó, de 3.500 euros l’ha obtingut la Falla La Palmera de Sagunt.

Els quatre primers premis de la Ciutat de València, amb la mateixa dotació que els anteriors, han sigut: el primer per a la Falla de la Plaça la Reina, Pau, Sant Vicent, el segon per a la Falla Na Jordana, el tercer per a la Falla Borrull - Socors i el quart per a la Falla Arxiduc Carles - Músic Gomis.

Fecha: 01/03/2025